
Parlamentul României



                                          Prezentul raport suplimentar înlocuieşte raportul anterior 

                                                                                                         înaintat cu adresa nr.412/XVIII/4 din data de 16.12.1999 

Comisia pentru agricultură, silvicultură, 

industrie alimentară şi servicii  specifice
                     Bucureşti, 05.03.2001

                                                                    Nr. 91/XVIII/4

RAPORT SUPLIMENTAR

asupra proiectului de Lege pentru aprobarea Ordonanţei de urgenţă  nr.147/1999 

privind asociaţiile utilizatorilor de apă pentru irigaţii


În urma rexaminării proiectului de Lege pentru aprobarea Ordonanţei de urgenţă  nr.147/1999 privind asociaţiile utilizatorilor de apă pentru irigaţii, în şedinţa din 28.02.2001, Comisia propune ca acesta să fie supus spre dezbatere şi adoptare Plenului Camerei Deputaţilor cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic – Se aprobă Ordonanţa de Urgenţă nr.147/1999 privind asociaţiile utilizatorilor de apă pentru irigaţii.
Articol unic – Se aprobă Ordonanţa de Urgenţă nr.147/1999 privind asociaţiile utilizatorilor de apă pentru irigaţii, cu următoarele modificări:
Ca urmare a modificărilor aduse în textul legii.

2.
Art.1 – Prezenta ordonanţă de urgenţă reglementează constituirea şi funcţionarea asociaţiilor utilizatorilor de apă pentru irigaţii, denumite în continuare asociaţii, ca persoane juridice fără scop lucrativ şi stabileşte drepturile şi obligaţiile acestor asociaţii şi ale membrilor lor.
Nemodificat.


3.
Art.2. – În vederea exploatării şi întreţinerii reţelelor de irigaţii, în propriul lor interes dar şi ca activitate de interes public, persoanele fizice şi persoanele juridice care sunt proprietari ori titulari ai altor drepturi reale sau utilizează terenuri agricole se pot asocia şi pot constitui asociaţii ale utilizatorilor de apă pentru irigaţii, conform prevederilor prezentei ordonanţe de urgenţă.
Art.2 se va modifica şi va avea următorul cuprins:

“Art.2. – În vederea exploatării şi întreţinerii reţelelor de irigaţii, în propriul lor interes dar şi ca activitate de interes public, persoanele fizice şi persoanele juridice care sunt proprietari ori titulari ai altor drepturi reale sau utilizatori de terenuri agricole se pot asocia şi pot constitui asociaţii ale utilizatorilor de apă pentru irigaţii, conform prevederilor prezentei ordonanţe de urgenţă.”

Deputat: Gh. Cristea - PNŢCD
Pentru o mai bună cursivitate a textului de lege.

4.
Art.3. – (1) Fiecare asociaţie trebuie să delimiteze geografic suprafaţa de teren în interiorul căreia aceasta va funcţiona. Această suprafaţă va constitui teritoriul asociaţiei.
    (2) Teritoriul fiecărei asociaţii este constituit, de regulă, dintr-o unitate hidraulică.

    (3) Unitatea hidraulică este suprafaţa de teren clar delimitată care poate să primească apa pentru irigaţii de la o sursă de furnizare a apei.

   (4) Denumirea asociaţiei va include cuvintele “Asociaţia utilizatorilor de apă pentru irigaţii”, urmată de numele zonei în care îşi desfăşoară activitatea.

   (5) Utilizatori de terenuri agricole sunt persoanele care exploatează pământul în baza unui contract de arendă sau a unui contract de concesiune.
Art.3 se va modifica şi va avea următorul cuprins:

“Art.3. – (1) În sensul prezentei legi, termenii înscrişi mai jos au următorul înţeles:

a) Teritoriul asociaţiei este suprafaţa de teren în interiorul căreia aceasta va funcţiona;

b) Unitatea hidraulică este suprafaţa de teren clar delimitată care poate să primească apa pentru irigaţii de la o sursă de furnizare a apei.

c) Utilizatori de terenuri agricole sunt persoanele care exploatează pământul în baza unui contract de arendă sau a unui contract de concesiune.

  (2) Denumirea asociaţiei va include cuvintele “Asociaţia utilizatorilor de apă pentru irigaţii”, urmată de elemente de identificare.”

Deputat: Gh. Cristea – PNŢCD

Deputat: Gh. Oană – PDSR
Pentru o mai bună aşezare a textului de lege, art.3 a fost restructurat în două alineate: primul cuprinzând definiţiile termenilor utilizaţi în lege, iar al doilea denumirea asociaţiei.

5.
Art.4. – (1) Pentru a sprijini proprietarii ori titularii de alte drepturi reale sau utilizatorii de terenuri agricole în efectuarea lucrărilor agricole şi creşterea productivităţii acestor lucrări, asociaţiile pot desfăşura următoarele activităţi:

a) cumpărarea apei pentru irigaţii de la furnizorul acesteia şi distribuirea către membrii săi în scopul desfăşurării activităţilor de irigaţii pe teritoriul asociaţiei;

b) achiziţionarea, exploatarea, întreţinerea şi înlocuirea echipamentelor de irigaţii;

c) construirea, achiziţionarea, exploatarea, întreţinerea şi înlocuirea reţelei pentru irigaţii şi desecare-drenaj, precum şi a infrastructurii aferente;

d) desfăşurarea de activităţi auxiliare necesare realizării acestor activităţi.
Alin.1 al art.4 se modifică şi va avea următorul cuprins:

“Art.4. – (1) Pentru a sprijini proprietarii ori titularii de alte drepturi reale sau utilizatorii de terenuri agricole în efectuarea lucrărilor agricole şi creşterea productivităţii acestor lucrări, asociaţiile pot desfăşura următoarele activităţi:

a) cumpărarea apei pentru irigaţii de la furnizorul acesteia şi distribuirea către membrii săi în scopul desfăşurării activităţilor de irigaţii pe teritoriul asociaţiei;

b) achiziţionarea, exploatarea, întreţinerea şi înlocuirea echipamentelor de irigaţii;

c) construirea, achiziţionarea, exploatarea, întreţinerea şi înlocuirea reţelei pentru irigaţii precum şi a infrastructurii aferente;

d) desfăşurarea de activităţi auxiliare necesare realizării acestor activităţi.”

Deputat: Mihai Nicolescu – PDSR

Deputat: Ilie Neacşu - PRM
Lucrările de desecare-drenaj sunt cuprinse în obiectul de activitate al SNIF.

6.
Art.4. - (2) Activităţile prevăzute la alin. (1) se vor realiza exclusiv în folosul membrilor asociaţiei care deţin în proprietate sau sunt titulari ai altor drepturi reale ori utilizatori de terenuri agricole pe teritoriul asociaţiei.
Nemodificat.


7.
Art.4. - (3) Excedentul dintre venituri şi cheltuieli rezultat la finele anului financiar se va reinvesti.


Alin.3 al art.4 se va completa şi va avea următorul cuprins:

“Art.4. - (3) Excedentul dintre venituri şi cheltuieli rezultat la finele anului financiar se va reinvesti în scopul activităţilor prevăzute la alin. (1), lit.a), b), c).”

Deputat: Gh. Oană - PDSR
Pentru evitarea interpretării eronate a prevederii legale.

8.
Art.4. - (4) Asociaţia poate furniza apă pe bază de contract unei persoane, proprietar sau titular de drepturi reale ori utilizator de teren agricol situat pe teritoriul asociaţiei.
Alin.4 al art.4 se va modifica şi va avea următorul cuprins:

“Art.4. - (4) Asociaţia  furnizează apă la cerere, pe bază de contract şi unor persoane, proprietari sau titulari de drepturi reale ori utilizatori de teren agricol situat pe teritoriul asociaţiei, care nu sunt membri.”

Deputat: N. Groza – ApR

Deputat: V. Panteliuc – PDSR

Deputat: I. Munteanu – PDSR

Deputat: M. Nicolescu - PDSR
Este necesar să fie precizat că şi persoanele care nu sunt membri ai asociaţiei au dreptul de a utiliza apa dar în baza unui contract.

9.
Art.5. – (1) Proprietarii şi titularii de alte drepturi reale sau utilizatorii de terenuri agricole din cadrul unei unităţi hidraulice se pot asocia liber şi pot înfiinţa o asociaţie sau pot adera liber la o asociaţie existentă, în condiţiile prezentei ordonanţe de urgenţă.  
Alin.1 al art.5 se va modifica şi va avea următorul cuprins:

“Art.5. – (1) Proprietarii şi titularii de alte drepturi reale sau utilizatorii de terenuri agricole din cadrul unei unităţi hidraulice  pot adera liber la o asociaţie existentă, în condiţiile prezentei ordonanţe de urgenţă.”

Deputat: M. Nicolescu - PDSR 
Textul eliminat este cuprins la art.2 din raport.

10.
Art.5. - (2) Persoana juridică care îşi exprimă intenţia de a deveni membru al asociaţiei va comunica în scris asociaţiei numele persoanei fizice care o va reprezenta în toate raporturile cu asociaţia.
Nemodificat.


11.
Art.6. – Patrimoniul asociaţiei se constituie din aporturile membrilor în numerar şi în natură, precum şi din infrastructura de irigaţii, staţiile de pompare de punere sub presiune a apei şi alte lucrări, dobândite de asociaţie în condiţiile legii.
Nemodificat.


12.
CAPITOLUL II

Constituirea asociaţiilor utilizatorilor de apă pentru irigaţii
Nemodificat.


13.
Art.7. – (1) Persoanele care doresc să înfiinţeze o asociaţie vor forma un comitet de iniţiativă pentru constituirea asociaţiei. Comitetul de iniţiativă va convoca o şedinţă preliminară de constituire a asociaţiei la care pot participa toţi cei interesaţi.

    (2) La propunerea comitetului de iniţiativă, şedinţa preliminară de constituire a asociaţiei va aproba teritoriul asociaţiei şi va stabili care dintre participanţi îşi vor asuma răspunderea elaborării proiectului de stat, elaborării documentaţiei necesare constituirii asociaţiei, convocării şedinţelor următoare şi solicitării asistenţei necesare din partea Oficiului de reglementare a asociaţiilor utilizatorilor de apă pentru irigaţii, denumit în continuare Oficiul de reglementare, sau din partea oricărei alte persoane. 
Nemodificat.


14.
Art.8. – (1) În cazul în care un teren agricol este folosit de o persoană, alta decât proprietarul, acesta va stabili dacă el însuşi sau persoana care foloseşte terenul urmează să devină membru al asociaţiei.

  (2) În cazul schimbării situaţiei juridice a unei suprafeţe de teren agricol, succesorul în drepturi, titularul de drepturi reale, arendaşul sau concesionarul poate deveni membru al unei asociaţii drept consecinţă a faptului că terenul se află pe teritoriul asociaţiei, numai dacă toate cotizaţiile şi tarifele datorate asociaţiei de către fostul proprietar sau utilizator al acelui teren au fost achitate integral.

  (3) În cazul în care un teren este în proprietatea mai multor persoane, acestea trebuie să nominalizeze un reprezentant care să exercite dreptul de vot în şedinţele adunării generale.
Nemodificat.


15.
Art.8. - (4) Statutul asociaţiei poate prevedea ca dreptul de intrare în asociaţie să se poată exercita doar la sfârşitul sezonului de irigaţii cu excepţia cazului preluării calităţii de membru prin succesiune.
Se abrogă.
Nu se stipulează într-o lege recomandări privind conţinutul unui statut.

16.
Art.9. – (1) Asociaţia se va constitui prin proces verbal de constituire şi statut care vor fi autentificate de către un notar public.


Alin.1 al art.9 se va modifica şi va avea următorul cuprins:

“Art.9. – (1) Asociaţia se va constitui prin proces verbal de constituire şi statut care vor fi autentificate în condiţiile legii.”

Deputat: D. Spiridon – independent.
Pentru o corectă exprimare juridică.

17.
Art.9. - (2) Statutul asociaţiei utilizatorilor de apă pentru irigaţii va cuprinde prevederi minimale referitoare la: denumirea asociaţiei, sediul principal al asociaţiei, teritoriul asociaţiei, descris literar cu ajutorul planurilor şi hărţilor necesare, patrimoniul asociaţiei, obiectul de activitate şi scopul asociaţiei, activităţile pe care aceasta le poate desfăşura, condiţiile şi calitatea cerută pentru a fi primit ca membru în asociaţie, organizarea asociaţiei, atribuţiile, procedura de convocare şi data ţinerii adunării generale şi regulile procedurale referitoare la şedinţele adunării generale, inclusiv dreptul de vot şi numărul participanţilor necesari pentru ca adunările generale să fie statutare, numărul membrilor consiliului de administraţie, procedura de alegere şi puterile conferite acestuia, frecvenţa şedinţelor, procedura de vot, atribuţiile şi remunerarea consiliului de adminstraţie, procedura de alegere a preşedintelui consiliului de administraţie şi atribuţiile acestuia, revocarea membrilor consiliului de administraţie, drepturile şi îndatoririle asociaţiei şi ale membrilor săi cu privire la planurile de culturi şi de cultivare, programarea distribuţiei apei şi a irigaţiilor, şi activităţile de exploatare şi întreţinere, dreptul asociaţiei de a avea acces pe terenurile membrilor asociaţiei pentru exploatarea, întreţinerea şi reparaţia lucrărilor de irigaţii, dreptul membrilor asociaţiei de a fi despăgubiţi pentru pagubele provocate de asociaţie sau salariaţii acesteia, procedura de stabilire şi încasare a cotizaţiilor, tarifelor şi plăţilor datorate asociaţiei de membri, dreptul membrilor asociaţiei de a se retrage din asociaţie, precum şi condiţiile şi procedura de retragere a calităţii de membru şi de excludere din asociaţie, procedura de rezolvare a litigiilor între asociaţie şi membrii acesteia, precum şi a litigiilor între membri, procedura de aprobare şi auditare a bilanţului contabil anual, procedura de modificare a statutului, cazurile şi procedura de dizolvare şi lichidare a asociaţiei. 
Alin.2 al art.9 se va modifica şi va avea următorul cuprins:

“Art.9. - (2) Statutul asociaţiei utilizatorilor de apă pentru irigaţii va cuprinde prevederi  referitoare la: denumirea asociaţiei, sediul principal al asociaţiei, patrimoniul asociaţiei, obiectul de activitate şi scopul asociaţiei, organele de conducere şi control, condiţii de intrare şi ieşire din asociaţie, drepturile şi obligaţiile membrilor asociaţiei.”

Deputat: M. Nicolescu – PDSR

Deputat: Gh. Cristea - PNŢCD


În lege se menţionează doar principalele prevederi ce trebuiesc trecute în statut. 

18.
Art.10. – (1) După elaborarea proiectului de statut comitetul de iniţiativă va convoca şedinţa de constituire la care vor fi invitaţi toţi cei care şi-au exprimat intenţia să devină membru al asociaţiei. Data, ora şi locul şedinţei de constituire vor fi anunţate public. Dezbaterile şi hotărârile se vor consemna într-un proces-verbal de constituire care va fi semnat de toţi participanţii.

   (2) Şedinţa de constituire va discuta şi, după caz, poate aduce modificări ale statutului.

   (3) Statutul va fi considerat aprobat dacă majoritatea simplă a participanţilor se declară de acord, cu condiţia ca aceşti membri să deţină în proprietate sau folosinţă cel puţin jumătate din suprafaţa teritoriului asociaţiei şi să fie de acord să preia administrarea întregii infrastructuri de irigaţii şi desecare-drenaj amplasate pe teritoriul asociaţiei. În cazul în care statutul nu este aprobat, şedinţa de constituire se va revoca la o dată ulterioară.

   (4) După aprobarea statutului, şedinţa de constituire va alege preşedintele şi consiliul de administraţie.

  (5) Consiliul de administraţie va transmite Oficiului de reglementare o copie a acestuia, împreună cu planul teritoriului propus de asociaţie, spre avizare.

    (6) În termen de 15 zile de la solicitare Oficiul de reglementare va aviza constituirea asociaţiei, dacă sunt îndeplinite condiţiile prezentei ordonanţe de urgenţă. 
Alin.3 al art.10 se va modifica şi va avea următorul cuprins:

“Art.10. – (1) După elaborarea proiectului de statut comitetul de iniţiativă va convoca şedinţa de constituire la care vor fi invitaţi toţi cei care şi-au exprimat intenţia să devină membru al asociaţiei. Data, ora şi locul şedinţei de constituire vor fi anunţate public. Dezbaterile şi hotărârile se vor consemna într-un proces-verbal de constituire care va fi semnat de toţi participanţii.

   (2) Şedinţa de constituire va discuta şi, după caz, poate aduce modificări ale statutului.

   (3) Statutul va fi considerat aprobat dacă majoritatea simplă a participanţilor se declară de acord, cu condiţia ca aceşti membri să deţină în proprietate sau folosinţă peste jumătate din suprafaţa teritoriului asociaţiei şi să fie de acord să preia administrarea întregii infrastructuri de irigaţii amplasate pe teritoriul asociaţiei. În cazul în care statutul nu este aprobat, şedinţa de constituire se va revoca la o dată ulterioară.

   (4) După aprobarea statutului, şedinţa de constituire va alege preşedintele şi consiliul de administraţie.

  (5) Consiliul de administraţie va transmite Oficiului de reglementare o copie a acestuia, împreună cu planul teritoriului propus de asociaţie, spre avizare.

    (6) În termen de 15 zile de la solicitare Oficiul de reglementare va aviza constituirea asociaţiei, dacă sunt îndeplinite condiţiile prezentei ordonanţe de urgenţă.

Deputat: Victor Neagu - PDSR


Dreptul de decizie în ceea ce priveşte adoptarea statutului asociaţiei trebuie să aparţină celor care deţin peste 50% din suprafaţa teritoriului asociaţiei.

Lucrările de desecare-drenaj sunt cuprinse în obiectul de activitate al SNIF.

19.
Art.11. – (1) În termen de 30 de zile de la data avizării de către Oficiul de reglementare, consiliul de administraţie ales poate să depună la tribunalul în a cărui rază teritorială se află sediul asociaţiei cererea de înregistrare a asociaţiei în registrul asociaţiilor.

   (2) Cererea de înregistrare va fi însoţită de:

a) statutul asociaţiei;

b) procesul verbal de constituire;

c) avizul Oficiului de reglementare;

d) orice alte documente cerute de instanţa de judecată. 

(3) După obţinerea hotărârii de

înregistrare, asociaţia o va face publică prin:

a) afişarea hotărârii la primăria în raza căreia se află teritoriul asociaţiei;

b) publicarea unui anunţ în Monitorul Oficial al României, pe cheltuiala asociaţiei;

c) comunicarea hotărârii de înregistrare la administraţia financiară locală.
Art.11 se va modifica şi va avea următorul cuprins:

“Art.11. – (1) În termen de 30 de zile de la data avizării de către Oficiul de reglementare, consiliul de administraţie ales va depune la tribunalul în a cărui rază teritorială se află sediul asociaţiei cererea de înregistrare a asociaţiei în registrul asociaţiilor.

   (2) Cererea de înregistrare va fi însoţită de:

a) statutul asociaţiei;

b) procesul verbal de constituire cu semnătura membrilor fondatori;

c) avizul Oficiului de reglementare.

 (3) După obţinerea hotărârii de

înregistrare, asociaţia o va face publică prin:

a) afişarea hotărârii la primăria în raza căreia se află teritoriul asociaţiei;

b) publicarea unui anunţ în Monitorul Oficial al României, partea a IVa, pe cheltuiala asociaţiei;

c) comunicarea hotărârii de înregistrare la administraţia financiară locală.

Deputat: M. Nicolescu – PDSR

Deputat: D. Spiridon - independent
Prevederile legale trebuie să cuprindă reglementări clare, nu recomandări.

Pentru corelare cu Legea nr.21/1924 pentru persoanele juridice. 

20.
Art.12. – Hotărârea tribunalului de înscriere în registru a unei asociaţii poate face obiectul apelului, în termen de 10 zile de la data pronunţării hotărârii pentru cei prezenţi şi de la comunicare pentru cei absenţi. 
Nemodificat.


21. 
Art.13. – Asociaţia dobândeşte personalitate juridică de la data înregistrării ei conform legii.                 
Nemodificat.


22.
Art. 14. – După înscrierea în registrul asociaţiilor, tribunalul la care a fost înscrisă asociaţia va transmite Oficiului de reglementare o copie a hotărârii de aprobare a constituirii şi înregistrării asociaţiei, precum şi o copie de pe hotărârea instanţei de apel, după caz. 
Nemodificat.


23.
CAPITOLUL III

Funcţionarea asociaţiilor utilizatorilor de apă pentru irigaţii

Dispoziţii comune
Nemodificat.


24.
Art.15. – Asociaţia va avea, ca organe de conducere, o adunare generală, un consiliu de administraţie şi un preşedinte, precum şi alte structuri organizatorice, după caz, stabilite prin statut.
Nemodificat.


25.
Adunarea generală


Nemodificat.


26.
Art.16. – (1) Adunarea generală este principalul organ de conducere al asociaţiei şi se compune din toţi membrii asociaţi. Hotărârile sale se vor lua cu majoritate de voturi, dacă statutul nu prevede o majoritate mai mare. Statutul poate fi modificat de membri, cu respectarea condiţiilor de la art.10 alin. (3). Dezbaterile şi hotărârile adunărilor generale se vor consemna în procese verbale.

   
Alin.1 al art.16 se va modifica şi va avea următorul cuprins:

“Art.16. – (1) Adunarea generală este principalul organ de conducere al asociaţiei şi se compune din toţi membrii asociaţi. Hotărârile sale se vor lua cu majoritate de voturi, cu condiţia să reprezinte peste 50% din suprafaţa asociaţiei, dacă statutul nu prevede o majoritate mai mare. Statutul poate fi modificat de membri, cu respectarea condiţiilor de la art.10 alin. (3). Dezbaterile şi hotărârile adunărilor generale se vor consemna în procese verbale.

Deputat: Gh. Cristea - PNŢCD


Adoptarea deciziilor în cadrul asociaţiei este firesc să aparţină membrilor care deţin peste 50% din suprafaţă.

27.
Art.16. - (2) Adunarea generală se va întruni cel puţin o dată pe an, în şedinţa adunării generale ordinare.
Se abrogă.
Reglementare deja existentă în legislaţia în vigoare. 

28.
Art.16. - (3) Adunarea generală se poate convoca în şedinţă extraordinară de către consiliul de administraţie ori de câte ori este necesar sau la cererea scrisă a cel puţin o pătrime din numărul membrilor asociaţiei sau reprezentanţilor acestora .
Nemodificat.


29.
Art.17. – Adunarea generală are competenţă exclusivă de adoptare a hotărârilor privind:

a) modificarea statutului asociaţiei;

b) admiterea sau excluderea

membrilor asociaţiei;

c) aprobarea bilanţului, a raportului de gestiune anual şi a bugetului de venituri şi cheltuieli;

d) aprobarea planului de exploatare şi întreţinere a infrastructurii de irigaţii;

e) aprobarea structurii culturilor, calendarului de furnizare a apei şi planului de udări;

f) stabilirea nivelului tarifelor, cotizaţiilor şi penalităţilor ce vor fi percepute de asociaţie de la membrii asociaţi;

g) stabilirea tipului de sancţiuni aplicate de asociaţie membrilor săi;

h) alegerea şi revocarea membrilor consiliului de administraţie şi a preşedintelui;

i) stabilirea şi modificarea structurii organizatorice a asociaţiei;

j) fuziunea asociaţiei cu alte asociaţii şi apartenenţa ei, ca membru, la o federaţie;

k) dizolvarea şi lichidarea asociaţiei;

l) adoptarea oricărei alte hotărâri pentru care este cerută aprobarea adunării generale.   
Art.17 se va modifica prin eliminarea lit. d), e), g), i), l) şi va avea următorul cuprins:

“Art.17. – Adunarea generală are competenţă exclusivă de adoptare a hotărârilor privind:

a) modificarea statutului asociaţiei;

b) admiterea sau excluderea membrilor

 asociaţiei;

c) aprobarea bilanţului, a raportului de gestiune anual şi a bugetului de venituri şi cheltuieli;

d) stabilirea nivelului tarifelor, cotizaţiilor şi penalităţilor ce vor fi percepute de asociaţie de la membrii asociaţi;

e) alegerea şi revocarea membrilor consiliului de administraţie şi a preşedintelui;

f) fuziunea asociaţiei cu alte asociaţii şi apartenenţa ei, ca membru, la o federaţie;

g) dizolvarea şi lichidarea asociaţiei.”

Deputat: Gh. Cristea - PNŢCD


Atribuţiile şi competenţele adunării generale vor fi detaliate în statut, în conformitate cu legislaţia în vigoare. 

30.
Art.18. – (1) Statutul va prevede câte voturi va avea fiecare membru şi poate dispune ca:

a) numărul voturilor fiecărui membru să fie proporţional cu mărimea terenului deţinut în proprietate sau în folosinţă;

b) alocarea voturilor să se facă după o modalitate corectă care să protejeze interesele fiecărui membru.

   (2) Un membru al asociaţiei poate deţine cel mult două cincimi din numărul total de voturi.

   (3) Statutul poate prevedea suspendarea dreptului de vot al membrilor restanţi la plata tarifelor, cotizaţiilor şi penalităţilor datorate asociaţiei, precum şi condiţiile de aplicare a acestei măsuri ca o procedură prealabilă a excluderii din asociaţie.

  (4) Membrii asociaţiei pot fi reprezentaţi la şedinţele adunării generale în baza unei procuri speciale, autentificate.
Art.18 se va modifica prin eliminarea lit. b) de la alin.1:

“Art.18. – (1) Statutul va prevede câte voturi va avea fiecare membru şi poate dispune ca numărul voturilor fiecărui membru să fie proporţional cu mărimea terenului deţinut în proprietate sau în folosinţă.

 (2) Un membru al asociaţiei poate deţine cel mult două cincimi din numărul total de voturi.

   (3) Statutul poate prevedea suspendarea dreptului de vot al membrilor restanţi la plata tarifelor, cotizaţiilor şi penalităţilor datorate asociaţiei, precum şi condiţiile de aplicare a acestei măsuri ca o procedură prealabilă a excluderii din asociaţie.

  (4) Membrii asociaţiei pot fi reprezentaţi la şedinţele adunării generale în baza unei procuri speciale, autentificate.”

Deputat: Gh. Valeriu - PNL
Text superfluu

31.
Art.19. – (1) Dacă numărul membrilor asociaţiei este atât de mare încât este imposibil ca toţi membrii să voteze în adunarea generală, statutul poate prevedea stabilirea unui sistem de reprezentare.

   (2) Sistemul de reprezentare trebuie să prevadă repartizarea membrilor asociaţiei în grupuri.

  (3) Fiecare grup poate alege reprezentantul său în şedinţele adunării generale care va vota în numele său.

   (4) Fiecare membru al asociaţiei are dreptul de a fi ales în calitate de reprezentant al unui grup. 
Se abrogă.
Stabilirea unui sistem de reprezentare în cadrul unei asociaţii va fi stabilită prin statut.

32.
Consiliul de administraţie
Nemodificat.


33.
Art.20. – (1) Consiliul de administraţie aduce la îndeplinire hotărârile adunării generale a asociaţilor, răspunde în faţa acesteia de modul în care conduce activitatea asociaţiei şi va fi alcătuit din minimum trei persoane, dintre care unul va fi preşedinte. Fiecare membru al consiliului de administraţie trebuie să fie membru al asociaţiei.
Nemodificat.


34.
Art.20. - (2) Membrii consiliului de administraţie vor fi aleşi pe o perioadă de maximum trei ani de către adunarea generală ordinară sau extraordinară, după caz.


Alin.2 al art.20 se va modifica şi va avea următorul cuprins:

“Art.20. - (2) Membrii consiliului de administraţie vor fi aleşi pe o perioadă de maximum trei ani, într-un număr impar, de către adunarea generală.” 

Deputat: Gh. Cristea - PNŢCD
Pentru a asigura adoptarea deciziilor.

35.
Art.20. - (3) Fiecare membru al asociaţiei poate fi ales şi are dreptul de a participa la alegerea consiliului de administraţie în afara cazurilor în care este restant la plata obligaţiilor, cotizaţiilor sau penalităţilor datorate asociaţiei.
Alin.3 al art.20 se va modifica şi va avea următorul cuprins:

“Art.20. - (3) Fiecare membru al asociaţiei are dreptul de a alege şi de a fi ales în organele de conducere în afara cazurilor în care este restant la plata obligaţiilor, cotizaţiilor sau penalităţilor datorate asociaţiei.”

Deputat: Gh. Cristea - PNŢCD
Pentru o mai clară exprimare juridică.

36.
Art.21. – Consiliul de administraţie îndeplineşte următoarele atribuţii:

a) numirea personalului în posturile de conducere aprobate de adunarea generală;

b) angajarea şi concedierea personalului de execuţie al asociaţiei;

c) convocarea şedinţelor adunărilor generale;

d) elaborarea planului de culturi, a programului şi planului de irigaţii şi a planului de exploatare şi întreţinere pentru a fi prezentate adunării generale spre aprobare;

e) stabilirea limitelor de competenţă a preşedintelui, de încheiere de contracte pe baza bugetului aprobat, a planului de lucru şi a planului de exploatare şi întreţinere;

f) elaborarea propunerilor privind ordinea de zi a şedinţei adunării generale;

g) gestionarea patrimoniului şi exploatarea eficientă a acestuia; 

h) întocmirea anuală a bugetului de venituri şi cheltuieli al asociaţiei şi a bilanţului contabil, pe care le supune aprobării adunării generale;

i) soluţionarea oricărei alte probleme date în competenţa sa prin statut sau hotărâte de adunarea generală.
Art.21 se va modifica, lit.f) se elimină, şi va avea următorul cuprins:

“Art.21. – Consiliul de administraţie îndeplineşte următoarele atribuţii:

a) numeşte personalul în posturile de conducere aprobate de adunarea generală;

b) avizează angajarea şi concedierea personalului de execuţie al asociaţiei;

c) convoacă şedinţele adunărilor generale;

d) elaborează planul de culturi, programul şi planul de irigaţii pe care le prezintă adunării generale spre aprobare;

e) stabileşte limitele de competenţă a preşedintelui, de încheiere de contracte pe baza bugetului aprobat, a planului de lucru şi a planului de exploatare şi întreţinere;

f) gestionează şi exploatează eficient patrimoniul;

g) întocmeşte bugetul anual de venituri şi cheltuieli al asociaţiei şi a bilanţului contabil, pe care le supune aprobării adunării generale; 

h) soluţionează orice alte probleme date în competenţa sa prin statut sau hotărâte de adunarea generală.”

Deputat: Gh. Cristea - PNŢCD
Pentru o mai bună exprimare gramaticală; text superfluu.

37.
Art.22. – (1) Adunarea generală poate revoca unul sau mai mulţi membri ai consiliului de administraţie, inclusiv preşedintele, înainte ca termenul pentru care au fost aleşi să fie expirat, pentru delapidare, proastă gestionare a fondurilor asociaţiei şi gravă încălcare a îndatoririlor ori pentru alte fapte cu caracter penal.

   (2) În cazul în care un membru al consiliului de administraţie este revocat din funcţie, adunarea generală trebuie să aleagă un înlocuitor în aceeaşi şedinţă în care a luat decizia de revocare.
Nemodificat.


38.
Preşedintele
Nemodificat


39.
Art.23. – (1) După constituirea asociaţiei, fiecare membru al asociaţiei poate candida pentru a fi ales în funcţia de preşedinte, în afara cazurilor în care are restanţe la plata obligaţiilor, cotizaţiilor sau penalităţilor datorate asociaţiei.

  (2) Preşedintele răspunde în faţa adunării generale şi a consiliului de administraţie de conducerea activităţii curente a asociaţiei.
Nemodificat


40.
Art.23. - (3) Preşedintele trebuie să acţioneze în interesul tuturor membrilor asociaţiei şi poate fi remunerat pentru activitatea sa desfăşurată în numele asociaţiei.
Alin.3 al art.23 se va modifica şi va avea următorul cuprins:

“Art.23. - (3) Pentru activitatea desfăşurată preşedintele primeşte o indemnizaţie.” 

Deputat: Gh. Cristea - PNŢCD
Pentru a motiva implicarea în activitatea desfăşurată în folosul asociaţiei.

41.
Art.23. - (4) Preşedintele asociaţiei va fi ales de către membrii asociaţiei în adunarea generală ordinară anuală, cu majoritatea voturilor.


Alin.4 al art.23 se va modifica şi va avea următorul cuprins:

“Art.23. - (4) Preşedintele asociaţiei este ales de către membrii asociaţiei în adunarea generală, cu majoritate de voturi.”

Deputat: Gh. Cristea - PNŢCD
Alegerea preşedintelui poate fi făcută în orice şedinţă a adunării generale.

42.
Art.23. - (5) În caz de egalitate de voturi în adoptarea unei decizii de către consiliul de administraţie, preşedintele va avea un vot decisiv.
Alin.5 al art.23 se abrogă.

Deputat: Gh. Cristea - PNŢCD
Pentru a crea posibilitatea adoptării unor decizii corecte şi imparţiale.

43.
Art.24. – În exercitarea prerogativelor sale, preşedintele are următoarele atribuţii:

a) controlul efectuării de operaţiuni în contul bancar al asociaţiei cu respectarea normelor legale în domeniu;

b) încheierea contractelor necesare desfăşurării activităţii asociaţiei;

c) emiterea de dispoziţii pentru personalul, salariaţii şi persoanele cu funcţii de administraţie ale asociaţiei;

d) reprezentarea şi organizarea corespunzătoare a reprezentării asociaţiei. 
Art.24 se va modifica şi va avea următorul cuprins:

“Art.24. – În exercitarea prerogativelor sale, preşedintele are următoarele atribuţii:

a) controlează efectuarea de operaţiuni în contul bancar al asociaţiei cu respectarea normelor legale în domeniu;

b) încheie contractele necesare desfăşurării activităţii asociaţiei;

c) emite dispoziţii pentru personalul, salariaţii şi persoanele cu funcţii de administraţie ale asociaţiei;

d) reprezintă asociaţia în relaţiile cu terţi;

e) angajează şi concediază personalul de execuţie;

Deputat: Gh. Cristea - PNŢCD
Pentru o mai bună exprimare gramaticală şi menţionarea principalelor atribuţii ale unui preşedinte de asociaţie.

44.
CAPITOLUL IV

Raporturile juridice dintre asociaţie şi membrii acesteia
Nemodificat.


45.
Art.25. – (1) Membrii asociaţiei au dreptul de a beneficia de orice serviciu furnizat de asociaţie cu condiţia ca aceştia:

a) să plătească tarifele faţă de asociaţie pentru prestarea serviciului respectiv;

b) să realizeze activităţile convenite în locul achitării tarifelor, în cazul în care s-a convenit astfel cu asociaţia;

c) să achite asociaţiei orice cheltuială efectuată în interesul propriu al membrului asociaţiei, la cererea acestuia sau cu consimţământul său;

d) să achite costul reparaţiilor sau înlocuirii oricărui echipament al asociaţiei care a fost deteriorat de către membrul în cauză; 
Art.25 se va modifica prin eliminarea pct.c şi va avea următorul cuprins:

“Art.25. – (1) Membrii asociaţiei au dreptul de a beneficia de orice serviciu furnizat de asociaţie cu condiţia ca aceştia:

a) să plătească tarifele faţă de asociaţie pentru prestarea serviciului respectiv;

b) să realizeze activităţile convenite în locul achitării tarifelor, în cazul în care s-a convenit astfel cu asociaţia;

c) să achite costul reparaţiilor sau înlocuirii oricărui echipament al asociaţiei care a fost deteriorat de către membrul în cauză.”

Deputat: D. Spiridon - independent
Prevederile stipulate la lit. c) au fost reformulate într-un nou alineat.

46.

După alin.1 al art.25 se introduce un nou alineat, alin.2, cu următorul cuprins:

“Art.25. – (2) În cazul în care un membru al asociaţiei execută pentru asociaţie diverse activităţi, valoarea acestora poate fi compensată cu valoarea “cotizaţiei” pe care trebuie să o plătească.”

Deputat: Gh. Cristea - PNŢCD 
Pentru o mai bună înţelegere a textului de lege.

47.
Art.25. – (2) Membrii asociaţiei au dreptul să examineze registrele şi înregistrările asociaţiei, să obţină o copie a bilanţului anual şi să facă propuneri privind ordinea de zi a şedinţei adunării generale.
Alin.2 al art.25 devine alin.3, prin renumerotare:

“Art.25. – (3) Membrii asociaţiei au dreptul să examineze registrele şi înregistrările asociaţiei, să obţină o copie a bilanţului anual şi să facă propuneri privind ordinea de zi a şedinţei adunării generale.”
Prin renumerotare.

48.
Art.26. – (1) Asociaţia poate percepe de la membrii săi următoarele tarife şi cotizaţii:

a) tarife de furnizare a apei de irigaţie pe baza cantităţii de apă furnizate şi a suprafeţei de teren irigate;

b) tarife de desecare-drenaj;

c) o cotizaţie anuală calculată pe

baza suprafeţei de teren deţinute în proprietate sau folosite;

d) tarife de exploatare şi întreţinere şi tarife pentru orice alte servicii furnizate de asociaţie conform aprobării adunării generale a asociaţiei.
Alin.1 al art.26 se va modifica şi va avea următorul cuprins:

“Art.26. – (1) Asociaţia poate percepe de la membrii săi următoarele tarife şi cotizaţii:

a) tarife de plată de furnizare a apei de

irigaţie pe baza cantităţii de apă furnizate; 

b) o cotizaţie anuală calculată pe

baza suprafeţei de teren deţinute în proprietate sau folosite;

c) tarife pentru  exploatare, întreţinere şi orice alte servicii furnizate de asociaţie conform aprobării adunării generale a asociaţiei.”

Deputat: N. Groza – ApR

Deputat: Ilie Neacşu - PRM


Pentru o mai bună exprimare gramaticală.

Pentru corelare cu modificările anterioare. 

49.
Art.26. – (2) Asociaţia poate percepe penalităţi pentru neplata tarifelor şi obligaţiilor datorate numai dacă statutul prevede astfel.
Alin.2 al art.26 se va modifica şi va avea următorul cuprins:

“Art.26. – (2) Pentru neplata tarifelor şi obligaţiilor datorate către asociaţie, statutul va stabili nivelul penalităţilor.” 

Deputat: Gh. Cristea - PNŢCD
Neplata datoriilor către asociaţiei trebuie să fie penalizată, iar acest lucru se stabileşte prin statut.

50.
Art.26. – (3) În vederea achitării tarifelor şi cotizaţiilor, membrii asociaţiilor vor semna un angajament de plată care constituie titlu executoriu.
Alin.3 al art.26 se va modifica şi va avea următorul cuprins:

“Art.26. – (3) În vederea achitării tarifelor şi cotizaţiilor, membrii asociaţiei vor semna un angajament de plată care constituie titlu executoriu.”

Deputat: D. Spiridon - independent
Pentru o corectă exprimare gramaticală.

51.

După alin.3 al art.26 se introduce un nou alineat, alin.4, cu următorul cuprins:

“Art.26. – (4) Toate cheltuielile asociaţiei în afara preţului apei se vor regăsi în tarife medii la nivelul asociaţiei.”

Deputat: Gh. Cristea - PNŢCD
Tarifele nu pot fi diferenţiate, ele se plătesc în funcţie de suprafaţa deţinută în asociaţie. 

52.
Art.27. – (1) În vederea facilitării prestării serviciilor de irigaţie şi desecare-drenaj, membrii asociaţiei trebuie să permită asociaţiei folosirea oricăror conducte, canale, hidranţi sau alte echipamente hidrotehnice situate pe terenul deţinut sau folosit de ei.

   (2) Membrii asociaţiei trebuie să permită, asociaţiei şi personalului angajat de aceasta, accesul pe terenul administrat de asociaţie, în scopul exploatării şi întreţinerii reţelelor de irigaţie şi desecare-drenaj, sau reparării în caz de avarie.

   (3) Membrii asociaţiei au dreptul la despăgubiri în cazul în care recoltele sau terenul le sunt afectate ca urmare a activităţii necorespunzătoare de exploatare şi întreţinere realizate de asociaţie pe terenul acestora, în condiţiile legii. 
Art.27 se modifică şi va avea următorul cuprins:

“Art.27. – (1) În vederea facilitării prestării serviciilor de irigaţie, membrii asociaţiei trebuie să permită asociaţiei folosirea oricăror conducte, canale, hidranţi sau alte echipamente hidrotehnice situate pe terenul deţinut sau folosit de ei.

   (2) Membrii asociaţiei trebuie să permită, asociaţiei şi personalului angajat de aceasta, accesul pe terenul administrat de asociaţie, în scopul exploatării şi întreţinerii reţelelor de irigaţie, sau reparării în caz de avarie.

   (3) Membrii asociaţiei au dreptul la despăgubiri în cazul în care recoltele sau terenul le sunt afectate ca urmare a activităţii necorespunzătoare de exploatare şi întreţinere realizate de asociaţie pe terenul acestora, în condiţiile legii.”

Deputat: Victor Neagu - PDSR
Pentru corelare cu modificările anterioare.

53.
Art.28. – (1) Oricare dintre membrii asociaţiei are dreptul de a se retrage din asociaţie.
Nemodificat.


54
Art.28. – (2) În cazul în care o asociaţie a făcut anumite cheltuieli legate de proiectarea construcţiei, renovarea sau exploatarea unui sistem de irigaţie ca urmare a intrării în asociaţie a unui membru, această persoană se poate retrage din asociaţie fiind obligată să achite asociaţiei suma cheltuită de ea şi să o compenseze pentru pierderea suferită prin ieşirea sa din asociaţie.
Alin.2 al art.28 se va modifica şi va avea următorul cuprins:

“Art.28. – (2) Retragerea din asociaţie se poate face numai după achitarea tuturor obligaţiilor către acestea.”

Deputat: Gh. Cristea - PNŢCD
Statutul de membru al asociaţiei atrage după sine îndatoriri şi obligaţii ce trebuie respectate.

Reformularea textului – pentru claritatea prevederii legale.

55.
Art.28. – (3) Calitatea de membru al unei asociaţii încetează în cazul decesului acestuia, al vânzării terenului, precum şi când acesta nu îndeplineşte condiţiile cerute de prezenta ordonanţă de urgenţă sau statut.
Nemodificat.


56.
Art.28. – (4) Foştii membri ai asociaţiei răspund pentru toate tarifele şi obligaţiile datorate asociaţiei care nu au fost achitate.
Se abrogă.

Deputat: Gh. Cristea - PNŢCD
Text superfluu.

57.
Art.29. – (1) Asociaţia poate să includă în statutul său modul de sancţionare a acelor membri care încalcă prevederile statutare sau alte regulamente ale asociaţiei.
Alin.1 al art.29 se va modifica şi va avea următorul cuprins:

“Art.29. – (1) Statutul va cuprinde modul de sancţionare a membrilor asociaţiei.”

Deputat: Gh. Cristea - PNŢCD
Pentru concizia exprimării.

58.
Art.29. – (2) Aplicarea de sancţiuni poate fi hotărâtă de către adunarea generală, consiliul de administraţie sau în alt mod prevăzut în statut.


Alin.2 al art.29 se va modifica şi va avea următorul cuprins:

“Art.29. – (2) Aplicarea de sancţiuni poate fi hotărâtă de către adunarea generală, consiliul de administraţie sau preşedinte.”

Deputat: Gh. Cristea - PNŢCD
Preşedintele unei asociaţii are autoritatea de a hotărî sancţionarea membrilor care încalcă prevederile statutare.

59.
Art.29. – (3) Statutul poate prevedea ca o persoană să fie exclusă din asociaţie pentru următoarele motive:

a) încălcarea prevederilor statutului şi, după caz, regulamentelor şi reglementărilor interioare ale asociaţiei;

b) amânarea nejustificată a achitării cotizaţiilor şi tarifelor datorate asociaţiei;

c) refuzul achitării tarifelor şi obligaţiilor percepute de asociaţie;

d) refuzul nejustificat de a repara sau plăti daunele cuvenite pentru stricăciunile produse bunurilor aflate în proprietatea asociaţiei.
Alin.3 al art.29 se va modifica şi va avea următorul cuprins:

“Art.29. – (3) Statutul poate prevedea ca o persoană să fie exclusă din asociaţie pentru următoarele motive:

a) neplata cotizaţiei timp de un an;

b) neplata tarifelor mai mult de 6 luni faţă de termenele stabilite de către adunarea generală;

c) refuzul nejustificat achitării tarifelor şi obligaţiilor percepute de asociaţie;

d) refuzul nejustificat de a repara sau plăti daunele cuvenite pentru stricăciunile produse bunurilor aflate în proprietatea asociaţiei.”

Deputat: Gh. Cristea – PNŢCD

Deputat: D. Spiridon - independent


Nu orice încălcare a prevederilor statutare poate duce la excluderea, ea poate fi încadrată la sancţiuni.

Stabilirea unor termene precise pentru plata obligaţiilor datorate asociaţiei, nerespectarea acestora ducând la excludere.

60.
Art.29. – (4) Membrii excluşi au dreptul de a contesta în justiţie măsura excluderii, în termen de 30 de zile de la data comunicării aplicării măsurii.
Alin.4 al art.29 se va modifica şi va avea următorul cuprins:

“Art.29. – (4) Membrii excluşi au dreptul de a contesta în justiţie măsura excluderii, în termen de 30 de zile de la data comunicării.” 

Deputat: Gh. Valeriu - PNL
Pentru o mai bună exprimare gramaticală.

61.
Art.30. – Litigiile ivite între membri în legătură cu activitatea asociaţiei se vor soluţiona în conformitate cu prevederile statutului asociaţiei şi ale legislaţiei în vigoare.
Nemodificat.


62.
CAPITOLUL V

Registrele, evidenţele şi controlul asociaţiei
Nemodificat.


63.
Art.31. – Asociaţia trebuie să ţină următoarele registre şi evidenţe:

a) registrul membrilor care trebuie să fie revăzut şi actualizat anual şi care trebuie să conţină o descriere a mărimii şi amplasamentului terenului agricol care determină calitatea de membru al fiecăruia, iar în cazul celor ce deţin teren în folosinţă sau îl utilizează, şi numele proprietarului terenului;

b) planul teritoriului asociaţiei;

c) registrul persoanelor care nu sunt membri ai asociaţiei, dar cărora li se furnizează apă;

d) evidenţa lunară a cantităţilor de apă primite atât de membri cât şi de persoanele care nu sunt membri;

e) evidenţa cotizaţiilor şi tarifelor datorate şi achitate;

f) registrul proceselor verbale ale adunărilor generale;

g) registrul proceselor verbale ale şedinţelor consiliului de administraţie;

h) evidenţa contractelor;

i) registrul inventarului activelor.
Art.31 se va modifica şi va avea următorul cuprins:

“Art.31. – Asociaţia trebuie să ţină următoarele registre şi evidenţe:

a) registrul membrilor care trebuie să conţină suprafaţa şi amplasamentul terenului agricol pentru fiecare membru al asociaţiei şi care va fi actualizat anual;

b) planul teritoriului asociaţiei;

c) registrul persoanelor care nu sunt membri ai asociaţiei, dar cărora li se furnizează apă;

d) evidenţa lunară a cantităţilor de apă primite şi furnizate de asociaţie;

e) evidenţa cotizaţiilor şi tarifelor datorate şi achitate;

f) registrul proceselor verbale ale adunărilor generale;

g) registrul proceselor verbale ale şedinţelor consiliului de administraţie;

h) evidenţa contractelor;

i) registrul inventarului activelor.”

Deputat: N. Groza - ApR
Pentru concizia şi claritatea prevederii legale

64.
Art.32. – (1) Bilanţul contabil al asociaţiei va fi supus auditării anuale de către experţi contabili.
Alin.1 al art.32 se va modifica şi va avea următorul cuprins:

“Art.32. – (1) Bilanţul contabil al asociaţiei va fi supus avizării anuale de către experţi contabili.” 

Deputat: D. Spiridon - independent
În cazul asociaţiilor este suficient ca bilanţul contabil să fie avizat de către experţi contabili.

65.
Art.32. – (2) Asociaţia va depune bilanţul contabil anual şi situaţia veniturilor şi cheltuielilor la administraţia financiară teritorială, în forma stabilită de Ministerul Finanţelor.
Nemodificat.


66.
Art.32. – (3) Membrii consiliului de administraţie răspund de nerespectarea prevederilor legii privitoare la depunerea bilanţului contabil anual şi a situaţiei veniturilor şi cheltuielilor în termen de trei luni de la încheierea anului financiar.
Alin.3 al art.32 se va modifica şi va avea următorul cuprins:

“Art.32. – (3) Membrii consiliului de administraţie răspund de nerespectarea prevederilor legii privitoare la depunerea bilanţului contabil anual şi a situaţiei veniturilor şi cheltuielilor.” 

Deputat: Gh. Valeriu - PNL 
Text superfluu, prevederi deja existente în legislaţia în vigoare.

67.
Art.33. – Asociaţiile pot crea fonduri de rezervă sau alte fonduri după nevoi în conformitate cu legislaţia în vigoare.
Art.33 se va modifica şi va avea următorul cuprins:

“Art.33. – Asociaţiile pot crea fonduri de rezervă în conformitate cu legislaţia în vigoare.”

Deputat: N. Groza - ApR
Pentru o corectă exprimare juridică.

68.

La art.34 se introduce un alineat nou, alin.1, cu următorul cuprins:

“Art.34. – (1) Prin ordin al ministrului agriculturii, alimentaţiei şi pădurilor se instituie Registrul Naţional al asociaţiilor utilizatorilor de apă pentru irigaţii.”

Deputat: Gh. Cristea - PNŢCD
Înainte de a se face trimiterile la Registrul Naţional al asociaţiilor utilizatorilor de apă pentru irigaţii, este necesar a fi stipulat modalitatea de înfiinţare a acestuia.  

69.
Art.34. – (1) În cadrul Ministerului Agriculturii şi Alimentaţiei se înfiinţează un compartiment distinct, oficiul de reglementare a asociaţiilor utilizatorilor de apă pentru irigaţii având următoarele atribuţii principale:

a) îndrumă, acordă asistenţă de specialitate şi avizează înfiinţarea şi funcţionarea asociaţiilor utilizatorilor de apă;

b) înscrie asociaţiile în Registrul Naţional al asociaţiilor utilizatorilor de apă pentru irigaţii care va fi înfiinţat printr-un ordin al ministrului agriculturii şi alimentaţiei;

c) ţine Registrul Naţional al asociaţiilor utilizatorilor de apă pentru irigaţii;

d) solicită asociaţiilor furnizarea de informaţii şi de documentaţie privind funcţionarea asociaţiei şi întreţinerea infrastructurii care i-a fost transmisă;

e) alte atribuţii îi pot fi stabilite prin ordinul ministrului agriculturii şi alimentaţiei.
Alin.1 al art.34 devine alin.2, se va modifica şi va avea următorul cuprins:

“Art.34. – (1) În cadrul Ministerului Agriculturii, Alimentaţiei şi Pădurilor

 se înfiinţează un compartiment distinct, oficiul de reglementare a asociaţiilor utilizatorilor de apă pentru irigaţii având următoarele atribuţii principale:

a) acordă asistenţă de specialitate şi avizează înfiinţarea asociaţiilor utilizatorilor de apă;

b) ţine evidenţa şi înscrie asociaţiile în Registrul Naţional al asociaţiilor utilizatorilor de apă pentru irigaţii;

 c) solicită asociaţiilor furnizarea de informaţii şi de documentaţie privind funcţionarea asociaţiei şi întreţinerea infrastructurii care i-a fost transmisă;

d) alte atribuţii îi pot fi stabilite prin ordinul ministrului agriculturii şi alimentaţiei şi pădurilor.”

Deputat: Gh. Cristea – PNŢCD

Deputat: N. Groza - ApR


Pentru o mai bună aşezare a textului de lege.

70.
Art.34. -  (2) În acest scop se suplimentează numărul maxim de posturi ale aparatului central al Ministerului Agriculturii şi Alimentaţiei cu 3 posturi. 
Alin.2 al art.34 devine alin.3:

“Art.34. -  (3) În acest scop se suplimentează numărul maxim de posturi ale aparatului central al Ministerului Agriculturii, Alimentaţiei şi Pădurilor cu 3 posturi.”
Prin renumerotare.

71.
CAPITOLUL VI

Proprietatea asupra infrastructurii de irigaţie şi servituţile
Nemodificat.


72.
Art.35. – (1) În condiţiile prevederilor Legii nr.213/1998 privind proprietatea publică şi regimul juridic al acesteia, o asociaţie poate dobândi dreptul de proprietate asupra infrastructurii de irigaţie constând din conducte subterane pentru transport şi distribuţie, staţiile de pompare de punere sub presiune a apei, împreună cu dotările şi terenul aferent care sunt situate pe teritoriul asociaţiei, precum şi alte asemenea bunuri, ca urmare a trecerii acestora din domeniul public în domeniul privat al statului.

   (2) În situaţia în care asociaţia solicită concesionarea bunurilor din infrastructura de irigaţii, acestea se atribuie direct de către Ministerul Agriculturii şi Alimentaţiei printr-un contract de concesiune.
Art.35 se va modifica, prin abrogarea alin.2, şi va avea următorul cuprins:

“Art.35. – În condiţiile prevederilor Legii nr.213/1998 privind proprietatea publică şi regimul juridic al acesteia, o asociaţie poate dobândi dreptul de proprietate asupra infrastructurii de irigaţie constând din conducte subterane pentru transport şi distribuţie, staţiile de pompare de punere sub presiune a apei, împreună cu dotările şi terenul aferent care sunt situate pe teritoriul asociaţiei, precum şi alte asemenea bunuri, ca urmare a trecerii acestora din domeniul public în domeniul privat al statului.”

Deputat: Gh. Cristea - PNŢCD


Transferul bunurilor în cadrul asociaţiei se va face prin transferul dreptului de proprietate, nu prin concesiune.

73.
Art.36. – (1) Asociaţia poate obţine un drept de servitute conform prevederilor Codului civil asupra terenului unei persoane care nu este membru al asociaţiei acolo unde aceasta se justifică din motive tehnice sau economice pentru ca asociaţia să îşi poată realiza obiectivele.

  (2) În cazuri de urgenţă asociaţia are dreptul să intre pe terenul unei persoane care nu este membru al asociaţiei în scopul reparării conductelor subterane şi protecţiei mediului înconjurător.

   (3) În cazurile menţionate la alin.(2), persoanele care nu sunt membre ale asociaţiei au dreptul să primească de la asociaţie despăgubiri conform prevederilor legale în vigoare.
Nemodificat.


74.
CAPITOLUL VII

Dizolvarea, lichidarea şi fuziunea asociaţiilor
Nemodificat.


75.
Art.37. – (1) Adunarea generală poate hotărî, cu votul a două treimi din numărul membrilor prezenţi sau reprezentaţi, dizolvarea unei asociaţii dacă obiectivele acesteia nu mai pot fi îndeplinite de către asociaţie, sau dacă, din alte motive, existenţa asociaţiei nu mai este necesară.


Alin.1 al art.37 se va modifica şi va avea următorul cuprins:

“Art.37. – (1) Adunarea generală poate hotărî, cu votul majorităţii membrilor, cu condiţia ca aceştia să deţină în proprietate sau folosinţă peste jumătate din suprafaţa teritoriului asociaţiei, dizolvarea unei asociaţii dacă obiectivele acesteia nu mai pot fi îndeplinite de către asociaţie, sau dacă, din alte motive, existenţa asociaţiei nu mai este necesară.”

Deputat: Gh. Cristea - PNŢCD
Adoptarea deciziilor în cadrul asociaţiei trebuie să aparţină membrilor care deţin peste 50% din suprafaţa teritoriului asociaţiei.

76.
Art.37. – (2) Hotărârea adunării generale de dizolvare a unei asociaţii trebuie să includă şi numirea unuia sau mai multor lichidatori.
Nemodificat.


77.
Art.37. – (3) Adunarea generală va hotărî cu majoritate simplă de voturi asupra modului de repartizare a patrimoniului social al asociaţiei la încheierea procesului de lichidare. Ministerul Agriculturii şi Alimentaţiei va aproba modalitatea de transmitere în urma lichidării a infrastructurii de irigaţie deţinută în proprietate de asociaţie. Dizolvarea asociaţiei trebuie să fie înscrisă în registrul asociaţiilor de la tribunalul în a cărui rază teritorială se află sediul asociaţiei. 
Alin.3 al art.37 se va modifica şi va avea următorul cuprins:

“Art.37. – (3) Adunarea generală va hotărî cu votul majorităţii membrilor, cu condiţia ca aceştia să deţină în proprietate sau folosinţă peste jumătate din suprafaţa teritoriului asociaţiei, asupra modului de repartizare a patrimoniului social al asociaţiei la încheierea procesului de lichidare.”

Deputat: Gh. Cristea - PNŢCD


Adoptarea deciziilor în cadrul asociaţiei trebuie să aparţină membrilor care deţin peste 50% din suprafaţa teritoriului asociaţiei.

78.

După alin.3 se introduce un alineat nou, alin.4, cu următorul cuprins:

“Art.37 – (4) În urma lichidării asociaţiei, Ministerul Agriculturii, Alimentaţiei şi Pădurilor va aproba transmiterea infrastructurii în administrarea Societăţii Naţionale a Îmbunătăţirilor Funciare S.A.”

Deputat: N. Groza - ApR
Pentru o mai bună aşezare a textului de lege.

79.
Art.37. – (4) Tribunalul va face publică hotărârea de dizolvare a unei asociaţii, pe cheltuiala acesteia, pentru a permite creditorilor să-şi înregistreze creanţele asupra activelor aflate în proprietatea asociaţiei.
Alin.4 al art.37 devine alin.5, se va completa şi va avea următorul cuprins:

“Art.37. – (5) Dizolvarea asociaţiilor trebuie să fie înscrisă în registrul asociaţiilor de la tribunalul în a cărui rază teritorială se află sediul asociaţiei. Tribunalul va face publică hotărârea de dizolvare a unei asociaţii, pe cheltuiala acesteia, pentru a permite creditorilor să-şi înregistreze creanţele asupra activelor aflate în proprietatea asociaţiei.
Pentru o mai bună aşezare a textului de lege.

80.
Art.38. – (1) Odată încheiat procesul de lichidare, asociaţia va fi radiată din registrul de la tribunal. Comisia de lichidare va trimite registrele şi evidenţele asociaţiei Oficiului de reglementare, care le va păstra o perioadă de 15 ani.

   (2) Atât timp cât procesul de lichidare nu este încheiat, prevederile acestei ordonanţe de urgenţă şi ale statutului asociaţiei vor continua să se aplice raporturilor juridice dintre membri şi asociaţie. 
Nemodificat.


81.
Art.39. – (1) Două sau mai multe asociaţii pot fuziona formând o singură asociaţie conform prevederilor statutelor proprii şi hotărârilor adunărilor generale ale asociaţiilor semnatare ale proiectului de fuziune. Adunările generale ale asociaţiilor care participă la fuziune trebuie să aprobe noul statut al asociaţiei rezultat în urma fuziunii.

   (2) În urma acestor hotărâri, asociaţia rezultată se va înscrie în registru în termen de 30 de zile conform procedurii de înscriere prevăzute mai sus. Când noua asociaţie va fi înscrisă în registru, asociaţiile care îşi încetează activitatea vor fi radiate. Odată cu dobândirea personalităţii juridice, asociaţia rezultată prin fuzionare va prelua activul şi pasivul asociaţiilor care îşi încetează existenţa ca efect al fuziunii. 
Nemodificat.


82.
CAPITOLUL VIII

Dispoziţii finale
Nemodificat.


83.
Art.40. – (1) Asociaţiile pot forma federaţii ale asociaţiilor utilizatorilor de apă pentru irigaţii.

   (2) Înfiinţarea federaţiilor se va face potrivit regulilor de constituire a asociaţiilor utilizatorilor de apă pentru irigaţii prevăzute de prezenta ordonanţă de urgenţă.
Nemodificat.


84.
Art.41. – Prevederile prezentei ordonanţe de urgenţă referitoare la constituirea asociaţiilor utilizatorilor de apă pentru irigaţii se completează cu dispoziţiile Legii pentru persoanele juridice nr.21/1924.
Art.41 se modifică şi va avea următorul cuprins:

“Art.41. – Prevederile prezentei ordonanţe de urgenţă referitoare la constituirea asociaţiilor utilizatorilor de apă pentru irigaţii se completează cu dispoziţiile Ordonanţei cu privire la asociaţii şi fundaţii nr.26/2000, publicată în Monitorul Oficial al României, Partea I, nr.39 din 31 ianuarie 2000.” 

Deputat: Ilie Neacşu - PRM
Legea nr.21/1924 a fost abrogată de Ordonanţa nr.26/2000.


În cursul dezbaterilor în Comisie, următoarele amendamente nu au fost acceptate:

Nr. crt.
Articolul 

(text iniţial)


Amendamentul propus

(autorul)


Motivare

1. Argumente pro

2. Argumente contra

0.
1.
2.
3.

1.
Art. 1 – Prezenta ordonanţă de urgenţă reglementează constituirea şi funcţionarea asociaţiilor utilizatorilor de apă pentru irigaţii, denumite în continuare asociaţii, ca  persoane juridice fără scop lucrativ şi stabileşte drepturile şi obligaţiile acestor asociaţii şi ale membrilor lor
Art. 1 se modifică şi va avea următorul cuprins:

“Art. 1 – Prezenta ordonanţă de urgenţă reglementează constituirea şi funcţionarea

asociaţiilor utilizatorilor de apă pentru irigaţii, denumite în continuare asociaţii, ca  persoane juridice de drept privat fără scop lucrativ sau patrimonial şi stabileşte drepturile şi obligaţiile acestor asociaţii şi ale membrilor lor.”

Deputat: Petre Naidin – PDSR 
1. Conform scopului propus.

2. Text superfluu.

2.
(3) Unitatea hidraulică este suprafaţa de teren clar delimitată care poate să primească apa pentru irigaţii de la o sursă de furnizare a apei.


Alin. 3 al art. 3 se va modifica şi va avea următorul cuprins:

“Art.3. -     (3) Unitatea hidraulică este suprafaţa de teren clar delimitată care poate să primească apa pentru irigaţii de la una sau mai multe surse de furnizare a apei.”

Deputat: Petre Naidin – PDSR 
1. Diversificarea dotării conform situaţiei reale.

3.
Art.4. - (1) Pentru a sprijini proprietarii ori titularii de alte drepturi reale sau utilizatorii de terenuri agricole în efectuarea lucrărilor agricole şi creşterea productivităţii acestor lucrări, asociaţiile pot desfăşura următoarele activităţi:

a) cumpărarea apei pentru irigaţii de la furnizorul acesteia şi distribuirea către membrii săi în scopul desfăşurării activităţilor de irigaţii pe teritoriul asociaţiei;


La art. 4, litera a), alin. 1 se va modifica şi va avea următorul cuprins:

“Art. 4 - (1) a) cumpărarea apei pentru irigaţii de la furnizorul sau administratorul acesteia şi distribuirea către membrii săi în scopul desfăşurării activităţilor de irigaţii pe teritoriul asociaţiei;”

Deputat: Petre Naidin – PDSR 

 
1. Extindere a probabilităţilor de cooperare şi dezvoltare a serviciilor specifice a RAIF, Compania Naţională “Apele Române”, unităţile administrativ-teritoriale.

2. Text superfluu.

4.

La art. 6, după alin. 1 se va introduce un alin. nou, alin. 2, cu următorul cuprins:

“Art.6 – (2) Asociaţiile dispun de bunurile aflate în proprietatea lor, pot încheia contracte de împrumut şi pot elibera titluri de credit, cu condiţia ca aceste acte juridice să fie încheiate pentru realizarea obiectului de activitate.”

Deputat: Petre Naidin – PDSR 
1. Prevedere necesară pentru funcţionarea asociaţiei în circuitul financiar-bancar.

2. Text superfluu.

5.
Art.25. – (1) Membrii asociaţiei au dreptul de a beneficia de orice serviciu furnizat de asociaţie cu condiţia ca aceştia:

a) să plătească tarifele faţă de asociaţie pentru prestarea serviciului respectiv;


Lit. a) a art. 25 se va modifica prin eliminarea pct. c şi va avea următorul cuprins:

“Art.25. – (1) Membrii asociaţiei au dreptul de a beneficia de orice serviciu furnizat de asociaţie cu condiţia ca aceştia:

a) să plătească contravaloarea tarifelor faţă de asociaţie pentru prestarea serviciului respectiv;

Deputat:Ionescu Gheorghe – PDSR
1. Cuvântul tarif reprezintă o valoare pe unitate de produs sau serviciu, nu o sumă globală care trebuie plătită.

2. Sintagma “tarifele” reprezintă o sumă globală.

6.
Art.26. Asociaţia poate percepe de la membrii săi următoarele tarife şi cotizaţii:

 (3) În vederea achitării tarifelor şi cotizaţiilor, membrii asociaţiilor vor semna un angajament de plată care constituie titlu executoriu.
Alin. (3) al art. 26 se va modifica şi va avea următorul cuprins:

“Art.26. – (3) În vederea achitării contravalorii tarifelor şi cotizaţiilor, membrii asociaţiei vor semna un angajament de plată care constituie titlu executoriu.”

Deputat: Ionescu Gheorghe – PDSR
1. Cuvântul tarif reprezintă o valoare pe unitate de produs sau serviciu, nu o sumă globală care trebuie plătită.

2.Sintagma “tarifele” reprezintă o sumă globală.

7.
Art. 27. – (3) Membrii asociaţiei au dreptul la despăguiri în cazul în care recoltele sau terenul le sunt afectate ca urmare a activităţii necorespunzătoare de exploatare şi întreţinere realizate de asociaţie pe terenul acestora, în condiţiile legii.
La art. 27 alin. 3 se înlocuieşte sintagma “au dreptul la despăgubire” cu sintagma “vor fi despăgubiţi”.

“Art.27. – (3) Membrii vor fi despăgubiţi  în cazul în care recoltele sau terenul le sunt afectate ca urmare a activităţii necorespunzătoare de exploatare şi întreţinere realizate de asociaţie pe terenul acestora, în condiţiile legii.”

Deputat: Ionescu Gheorghe – PDSR
1. Trebuie să fie o măsură imperativă nu facultativă.

8.
Art.28. – (1) Oricare dintre membrii asociaţiei are dreptul de a se retrage din asociaţie.
La art. 28 alin. 1 se înlocuieşte sintagma “are dreptul de a se retrage” cu sintagma “se poate retrage”:

“Art.28. – (1) Oricare dintre membrii asociaţiei se poate retrage din asociaţie.”

Deputat: Ionescu Gheorghe – PDSR 
1. Este o expresie mai uzuală.

9.
Art.28. – (4) Foştii membri ai asociaţiei răspund pentru toate tarifele şi obligaţiile datorate asociaţiei care nu au fost achitate.
Alin. 4 al art. 28 se va modifica şi va avea următorul cupris:

“Art.28. – (4) Foştii membri ai asociaţiei răspund pentru toate contravalorile tarifelor şi obligaţiile datorate asociaţiei care nu au fost achitate.”

Deputat: Ionescu Gheorghe – PDSR 
1. Cuvântul tarif reprezintă o valoare pe unitatea de produs sau serviciu, nu o sumă globală care trebuie plătită

10.
Art.29. – (3) Statul poate prevedea ca o persoană să fie exclusă din asociaţie pentru următoarele motive:

b) amânarea nejustificată a achitării cotizaţiilor şi tarifelor datorate asociaţiei;
Lit. b) a alin. 3 al art. 29 se va modifica şi va avea următorul cuprins:

“Art.29. – (3) Statul poate prevedea ca o persoană să fie exclusă din asociaţie pentru următoarele motive:

b) neplata contravalorii tarifelor mai mult de 6 luni faţă de termenele stabilite de către adunarea generală;

Deputat: Ionescu Gheorghe – PDSR 
1. Cuvântul tarif reprezintă o valoare pe unitatea de produs sau serviciu, nu o sumă globală care trebuie plătită.

11.
Art.33. – Asociaţiile pot crea fonduri de rezervă sau alte fonduri după nevoi în conformitate cu legislaţia în vigoare.
Art.33 se va modifica şi va avea următorul cuprins:

“Art. 33. – (1) Sursele de finanţare ale asociaţiilor provin din:

a)alocaţii de la bugetul de stat pentru susţinerea cheltuielilor cu energia electrică necesară pompării apei de la priză până la hidrant, a cheltuielilor cu energia electrică pentru evacuarea apei din sistemele de desecare, precum şi pentru cheltuielile aferente unor lucrări de reparaţii;

b)venituri obţinute din activităţi economice realizate în legătură cu scopul şi obiectul de activitate al acestora;

c) donaţii, legate şi sponsorizări;

d) alte venituri în condiţiile legii;

e) sume rămase din exerciţiul financiar precedent.

(2) Asociaţiile sunt scutite de plata taxelor vamale la importul de echipament şi instalaţii pentru irigat, precum şi de plata taxei pe valoarea adăugată la achiziţiile de pe piaţa internă, necesare întreţinerii reţelei şi construirii infrastructurii aferente.

(3) Se reeşalonează, după caz, plata instalaţiilor pentru irigaţii din componenţa pachetelor agricole, achiziţionate de către Regia Autonomă a Îmbunătăţirilor Funciare conform Hotărârii Guvernului nr. 686/1997, diferenţele necesare putând fi suportate de către Ministerul Agriculturii, Alimentaţiei din fondurile alocate de la bugetul de stat pentru susţinerea programelor de restructurare şi de reformă din sectorul agriculturii şi industriei alimentare. 

(4) Asociaţiile pot greva sau înstrăina bunurile mobile sau imobile finanţate din fondurile publice numai cu aprobarea Ministerului  Agriculturii şi Alimentaţiei.

(5) Acţiunile în justiţie pentru valorificarea drepturilor de orice natură sunt scutite de taxele de timbru.

(6) Asociaţiile sunt scutite de impozite şi taxe locale.

(7) Asociaţiile pot crea fonduri de rezervă sau alte fonduri în funcţie de necesităţi, în conformitate cu legislaţia în vigoare.”

Deputat: Petre Naidin - PDSR
1. Pentru un sprijin real al producătorilor agricoli şi revitalizarea sectorului agricol.

2. Propunerile nu fac obiectul acestei legi.

12.
Art.35. – (1) În condiţiile prevederilor Legii nr. 213/1998 privind proprietatea publică şi regimul juridic al acesteia, o asociaţie poate dobândi dreptul de proprietate asupra infrastructurii de irigaţie constând din conducte subterane pentru transport şi distribuţie, staţiile de pompare de punere sub presiune a apei, împreună cu dotările şi terenul aferent care sunt situate pe teritoriul asociaţiei, precum şi alte asemenea bunuri, ca urmare a trecerii acestora din domeniul public în domeniul privat al statului.
Alin. 1 al art. 35 se va modifica şi va avea următorul cuprins:

“Art.35. – (1) În condiţiile prevederilor Legii nr. 213/1998 privind proprietatea publică şi regimul juridic al acesteia, o asociaţie poate dobândi dreptul de proprietate asupra infrastructurii de irigaţie constând din conducte subterane pentru transport şi distribuţie, staţiile de pompare de punere sub presiune a apei, staţiile de alimentare şi evacuare din orezării, împreună cu dotările şi terenul aferent care sunt situate pe teritoriul asociaţiei, precum şi alte asemenea bunuri, ca urmare a trecerii acestora din domeniul public în domeniul privat al statului.”

Deputat: I. Munteanu – PDSR 
1. Pentru completare.

2. Infrastructura propusă face parte din dotările asociaţiei.

13.
Art.35. – (1) În condiţiile prevederilor Legii nr. 213/1998 privind proprietatea publică şi regimul juridic al acesteia, o asociaţie poate dobândi dreptul de proprietate asupra infrastructurii de irigaţie constând din conducte subterane pentru transport şi distribuţie, staţiile de pompare de punere sub presiune a apei, împreună cu dotările şi terenul aferent care sunt situate pe teritoriul asociaţiei, precum şi alte asemenea bunuri, ca urmare a trecerii acestora din domeniul public în domeniul privat al statului.
Alin. 1 al art. 35 se va modifica şi va avea următorul cuprins:

“Art.35. – (1) În condiţiile prevederilor Legii nr. 213/1998 privind proprietatea publică şi regimul juridic al acesteia, o asociaţie poate dobândi dreptul de proprietate asupra infrastructurii de irigaţie constând din conducte subterane pentru transport şi distribuţie, staţiile de pompare de punere sub presiune a apei, împreună cu dotările şi terenul aferent care sunt situate pe teritoriul asociaţiei, precum şi alte asemenea bunuri, ca urmare a trecerii acestora din domeniul public în domeniul privat al statului.

Trecerea bunurilor prevăzute din domeniul public în domeniul privat al statului se va realiza anterior transferării dreptului de proprietate la persoana dobânditoare.”

Deputat: Petre Naidin – PDSR 
1. Delimitarea clară a patrimoniului de bunuri aflate în proprietatea RAIF, sau cuvenite altor persoane juridice de drept privat, inventar ce trebuie finalizat la data de 24 iulie 1999, conform prevederilor art. 19 din Legea nr. 213/1998.

2. Text superfluu.

14.

După alin. 1 al art. 35 se va introduce un alin. nou, alin. 2, cu următorul cuprins:

“Art. 35 – (2) În anumite condiţii, stabilite prin Hotărârea Guvernului, se pot atribui asociaţiilor, pe termen limitat, în folosinţă gratuită bunuri din infrastructura de irigaţii”

Deputat: Petre Naidin – PDSR 
1. Întreţinerea şi exploatarea sistemelor de irigaţii fiind considerate activităţi de utilitate publică, persoanele juridice implicate şi autorizate pot beneficia de acest regim juridic prevăzut de lege.

15.

După alin. 1 al art. 35 se va introduce un alin. nou, alin. 2 cu următorul cuprins:

“Art.35. – (2) În situaţia când asociaţia care se înfiinţează nu dispune de posibilităţi financiare pentru întreţinerea, repararea şi exploatarea staţiilor de punere sub presiune, acestea vor rămâne în proprietatea RAIF.

Într-o perioadă de până la 5 ani pot fi solicitate de asociaţii şi trecute în proprietatea acestora fără plată.”

Deputat: Ionescu Gheorghe – PDSR 
1. Din cauza lipsei surselor financiare.

2. Organizarea SNIF va prevede transferul SPP la asociaţii.

16.
Art.36. – (1) Asociaţia poate obţine un drept de servitute conform prevederilor Codului civil asupra terenului unei persoane care nu este membru al asociaţiei acolo unde aceasta se justifică din motive tehnice sau economice pentru ca asociaţia să îşi poată realiza obiectivele.
 Alin. 1 al art. 36 se va modifica şi va avea următorul cuprins:

“Art.36. – (1) Asociaţia poate obţine un drept de servitute, conform prevederilor legale, asupra terenului unei persoane care nu este membru al asociaţiei, sau, după caz, asupra bunurilor din proprietatea statului, acolo unde aceasta se justifică din motive tehnice sau economice, respectiv desfăşurării activităţii de interes public, astfel încât asociaţia să îşi poată realiza obiectivele.”

Deputat: Petre Naidin – PDSR 
1. Complexitatea activităţilor specifice în scopul reabilitării şi exploatării sistemelor de irigaţii presupune lărgirea situaţiilor care necesită o grevare de un drept de servitute conform normelor juridice din domeniu.

2. Prevederi cuprinse în legislaţia în vigoare.

17.
Art.37. – (1) Adunarea generală  poate hotărî, cu votul a două treimi din numărul membrilor prezenţi sau reprezentanţi, dizolvarea unei asociaţii dacă obiectivele acesteia nu mai pot fi îndeplinite de către asociaţie, sau dacă, din alte motive, existenţa asociaţiei nu mai este necesară.

(2) Hotărârea adunării generale de dizolvare a unei asociaţii trebuie să includă şi numirea unuia sau mai multor lichidatori.

(3) Adunarea generală va hotărî cu majoritate simplă de voturi asupra modului de repartizare a patrimoniului social al asociaţiei la încheiarea procesului de lichidare. Ministerul Agriculturii şi Alimentaţiei va aproba modalitatea de transmitere în urma lichidării a infrastructurii de irigaţie deţinută în proprietate de asociaţie. Dizolvarea asociaţiei trebuie să fie înscrisă în registrul asociaţiilor de la tribunalul în a cărui rază teritorială se află sediul asociaţiei.

(4) Tribunalul va face publică hotărârea de dizolvare a unei asociaţii, pe cheltuiala acesteia, pentru a permite creditorilor să-şi înregistreze creanţele asupra activelor aflate în proprietatea asociaţiei.
Art. 37 se va modifica şi va avea următorul cuprins:

“Art.37. – (1) Adunarea generală  poate hotărî, cu votul a două treimi din numărul total al  membrilor prezenţi sau reprezentanţi, inclusiv al celor absenţi, dizolvarea unei asociaţii dacă obiectivele acesteia nu mai pot fi îndeplinite de către asociaţie, a expirat termenul pentru care a fost constituită, din cauză de insolvabilitate, dacă consiliul de administraţie nu mai poate fi constituit, inclusiv dacă existenţa asociaţiei nu mai este necesară, sau scopul se urmăreşte prin mijloace ilicite, contrare ordinii de drept.

(2) Hotărârea adunării generale de dizolvare a unei asociaţii trebuie să includă şi numirea unuia sau mai multor lichidatori care vor acţiona în condiţiile legii.

(3) Adunarea generală va hotărî cu majoritate simplă de voturi asupra modului de repartizare a patrimoniului social al asociaţiei la încheiarea procesului de lichidare. Ministerul Agriculturii şi Alimentaţiei va aviza sau, după caz, va aproba modalitatea de transmitere în urma lichidării a infrastructurii de irigaţie deţinută în proprietate de asociaţie. Dizolvarea asociaţiei trebuie să fie înscrisă în registrul asociaţiilor de la tribunalul în a cărui rază teritorială se află sediul asociaţiei.

(4) Tribunalul va face publică hotărârea de dizolvare a unei asociaţii, pe cheltuiala acesteia, pentru a permite creditorilor să-şi înregistreze creanţele asupra activelor aflate în proprietatea asociaţiei.”

Deputat: Petre Naidin – PDSR 
1.În conformitate cu procedura în materie privind dizolvarea persoanelor juridice.

18.
Art.40. – (1) Asociaţiile pot forma federaţii ale asociaţiilor utilizatorilor de apă pentru irigaţii.

(2) Înfiinţarea federaţiilor se va face potrivit regulilor de constituire a asociaţiilor utilizatorilor de apă pentru irigaţii prevăzute de prezenta ordonanţă de urgenţă.
Art. 40 se va modifica şi va avea următorul cuprins:

“Art.40. – (1) Asociaţiile pot forma uniuni regionale, sau, după caz, naţionale, organizaţii profesionale cu personalitate juridică, fără scop lucrativ, care îşi aleg un consiliu de administraţie şi alte organe stabilite prin statut, în scopul reprezentării intereselor asociaţiilor faţă de autorităţile publice sau alte persoane juridice, colaborării cu organizaţii din ţară sau străinătate, participării la iniţierea, elaborarea şi promovarea programelor de dezvoltare regională sau a strategiilor naţionale şi sectoriale din domeniu. Patrimoniul este constituit din contribuţia obligatorie a asociaţiilor componente, din contribuţia benevolă a membrilor, legate şi sponsorizări, precum şi din orice alte bunuri dobândite potrivit legii.

(2) Două sau mai multe uniuni se pot asocia în scopul constituirii unei federaţii pe criteriul de ramură, sau pe criteriul de ramură şi teritorial.

(3) Înfiinţarea uniunilor sau, după caz, federaţiilor se poate face…

Dacă asociaţiile decid astfel, uniunile sau federaţiile nu pot dobândi personalitate juridică şi nu pot fi înregistrate decât prin decizia Curţii de Apel în raza căreia aceasta urmează să aibă sediul principal.

(4) Uniunile sau federaţiile pot funcţiona şi pe bază de convenţie, dacă părţile convin astfel. În acest caz, condiţia înregistrării lor la Curtea de Apel, potrivit alineatului precedent nu mai trebuie îndeplinită.”

Deputat: Petre Naidin – PDSR 
1. Obligativitate a precizării scopului şi obiectului, organelor de direcţie şi patrimoniului imobil.

2. Prevederile de constituire a federaţiilor sunt prevăzute în legislaţia în vigoare

19.
Art.41. – Prevederile prezentei ordonanţe de urgenţă referitoare la constituirea asociaţiilor utilizatorilor de apă pentru irigaţii se completează cu dispoziţiile Legii pentru persoanele juridice nr. 21/1924.
Art. 41 se va modifica şi va avea următorul cuprins:

“Art.41. În măsura în care nu dispune, dispoziţiile prezentei ordonanţe de urgenţă referitoare la constituirea asociaţiilor utilizatorilor de apă pentru irigaţii se completează de drept cu prevederile Legii nr. 21/1924 pentru persoanele juridice, ale Legii nr. 31/1990 privind societăţile comerciale, republicată.”

Deputat: Petre Naidin – PDSR 
1. Delimitare juridică pentru stabilirea unui regim juridic distinct şi complet al organizării şi funcţionării asociaţiilor.

2. Text superfluu.

